ROM

**ROM** (skraćeno od engl. **''R**ead-**O**nly **M**emory* – "[[Računarska memorija|memorija]] samo za čitanje"), koristi se kao medij za pohranu [[podatak]]a u [[kompjuter|računalima]]. Zbog toga što se na ovakav [[medij]] podaci ne mogu (na jednostavan način) zapisivati, njegova upotreba je najčešća kod distribucije [[firmver]]a (vrste [[softver]]a što je u uskoj vezi sa [[hardver|računalnim hardverom]], gdje nema potrebe za čestim ažuriranjem). 

Današnji [[poluprovodnik|poluvodički]] ROM ima tipičan oblik [[integralni krug|integralnog kruga]], ono što obično zovemo "čip", a razlikujemo ga od ostalih "čipova" često samo po upisanim oznakama.

== Primjena ==
Mnogi [[mikrokontroler]]i objedinjuju na jednom [[integralni krug|čipu]] ROM program, jezgra [[procesor]]a, neke intergrirane [[periferna jedinica|periferne jedinice]] i [[RAM]]. Praktično svi [[mikroprogramiranje|mikroprogramirani]] procesori imaju na istom čipu neku vrstu ROM-a koji sadrži kontrole.

U ranim [[1980-e||1980-im]], kućna računala su imala kompletan [[operativni sistem|operacijski sustav]] na ROM-u. Potreba za nadogradnjnom tada je iziskivala zamjenu starog čipa novim korištenjem [[lemilo|lemila]] i sličnih alata.

Konzole za igranje od 1970-ih do sredine 1990-ih godina su kao primarni način distribuiranja [[softver]]a koristile ROM upakiran u plastična kućišta Ovaj način bio je u primjeni i kod nekih kućnih računara. Od 2000. godine, samo ručne konzole za igranje koriste ovakva kućišta.

Trenutno postoji tendencija smještanja softvera na diskove umjesto na ROM. Ovo omogućava lakše izmjene a ni operativni sustavi se više gotovo uopće ne smještaju na ROM. Ipak, ROM je zadržao svoju primjenu kod računala, npr. za smještaj [[BIOS]]a, ali i tu u svojoj modificiranoj verziji - flash-ROM. [[Mobilni telefon]]i i neki drugi ručni elektronski uređaji koji barataju podacima takođe koriste ROM ili flash memoriju. 

Jedan od razloga zbog kojih je ROM još uvijek u upotrebi je brzina - [[magnetni disk]]ovi su mnogo sporiji. Drugi je činjenica da se upravljački program potreban za rad diska ne može nalaziti na samom disku. Zato je [[BIOS]] još uvijek na ROM-u. Uz ovo, [[mrežna karta|mrežne]] i [[Grafička kartica|grafičke karte]] neke svoje osnovne funkcije implementiraju preko softvera pohranjenog na ROM-u. Dalje, u posebno teškim uslovima rada (vibracije, veliko ubrzanje), gdje su diskovi neprimjenljivi zbog svoje osjetljivosti, ROM je nezamjenljiv.

== Vrste ==
Kod klasičnih ROM čipova, podaci se na njih upisuju tijekom samog procesa proizvodnje i kasnije se ne mogu mijenjati. Ali, ima i drugih vrsta ROM-a kod kojih je to moguće:

* [[PROM]] (skraćeno od engl. *Programmable Read-Only Memory*) koji se mogu programirati upotrebom posebnog uređaja - PROM programera. Često se prilikom upisivanja podataka na ovaj način kidaju unutrašnje veze, te se zbog toga PROM može samo jednom programirati.
* [[EPROM]] (engl. *Erasable Programmable Read-Only Memory*) - njihov sadržaj se može brisati izlaganjem ultraljubičastom (UV) svjetlu a zatim upisati drugi putem EPROM programera. Broj izlaganja UV zrakama nije neograničen.
* [[EAROM]] (engl. *Electrically Alterable Read-Only Memory*) - može mu se mijenjati sadržaj, dio po dio, ali nije dizajniran za česte izmjene te uglavnom figurira kao ROM. Koristi se kao oblik sigurne pohrane sistemskih postavki. Zamijenio ga je [[CMOS]] [[RAM]] podržan napajanjem iz [[litijumska baterija|litijumske baterije]]. 
* [[EEPROM]] (engl. *Electrically Erasable Read-Only Memory*) u formi flash memorije; može im se cijeli sadržaj, ili samo dio, izbrisati električnim putem, zatim novi podaci upisati bez potrebe za vađenjem čipa van računala (digitalnih kamera, MP3 uređaja i sl.). Ovaj proces je ipak sporiji od upisivanja podataka u RAM ili čitanja iz bilo kojeg ROM-a.
* Primjenom blokade upisivanja podataka, memorija iz koje se mogu i čitati i u nju upisivati podaci, se privremeno može pretvoriti u memoriju iz koje se podaci mogu samo čitati.
* [[CD-ROM]] nije oblik elektroničkog ROM-a, već je to vrsta [[cD|kompaktnog diska]]. Sa CD-ROM-a se može samo čitati, odatle i naziv. Kod CD-R može se pisati samo jednom, nakon toga samo čitati (slično kod PROM) i CD-RW, u koga se može više puta upisivati i čitati (kao EEPROM).
* Diodni matrični ROM, nekad ugrađivan u računale i kod tikpovnica za računalne terminale. Programiranje se vršilo postavljanjem diskretnih [[poluprovodnik|poluvodičkih]] [[dioda]] na određenim mjestima na [[tiskana ploča|tiskanoj ploči]].
* Jedan oblik pred-poluprovodničke ROM tehnologije bio je u primjeni kod [[NASA]]-inog "Apollo" svemirskog programa. Programiranje se vršilo ručnim omotavanjem žice unutar i okolo feritnog jezgra transformatora.

== Brzina ==
=== Brzina čitanja ===
Iako je tijekom vremena bilo razlika, današnji veliki RAM se čita brže nego veliki ROM. Iz tog razloga se sadržaj ROM-a često kopira u RAM a zatim iz njega čita (*shadowed'', kod BIOS-a npr.).

### Brzina upisivanja
Kod onih vrsta ROM-a u koje se može upisivati, upisivanje je uvijek znatno sporije od čitanja i zahtijeva ili promjene napona ili prilagođavanje - džampera (engl. jumper - kratkospojnik/u računarskoj tehnici/).

## Trajnost EEPROM/EAROM

Zbog toga što se podaci u njih upisuju prisilnim prolazom elektrona kroz izolatorski sloj na plutajuću bazu tranzistora, s vremenom se izolacija oštećuje. Kod starijih tipova EAROM-a, oštećenja su nastupala već poslije 1.000 upisivanja. Moderni EEPROM-i mogu pretrpiti od nekoliko desetina do nekoliko stotina tisuća ciklusa. Pošto ovaj broj nije neograničen, kao i zbog njihovog ograničenog i skupog kapaciteta, nije vjerojatno da će flash ROM zamijeniti magnetne diskove u skoroj budućnosti.

Čitanje nije ograničeno. Jedino se može dogoditi da "curenje električnog naboja" sa tranzistora izazvano jonizirajućom radijacijom skrati upotrebni vijek EEPROM i EAROM-a.